kardosdrur/scandi-wiki huggingface dataset:
Olivier Weber

Olivier Weber (født 12. juni 1958 i Montluçon) er en fransk forfatter og journalist.

Bibliografi 
 Borders (Frontières) (Paulsen, 2016)
 Massoud's Confession (La Confession de Massoud) (Flammarion, 2013)
 The Unpunished, A travel in the banality of evil (Les Impunis) (Robert Laffont, 2013)
 The Barbary Corsair (Le Barbaresque) (Flammarion, 2011)
 Conrad, the Traveller of concern (Arthaud-Flammarion, 2011)
 I will have gold (J'aurai de l'or) (Robert Laffont, 2008)
 Is Tibet a lost cause? (Le Tibet est-il une cause perdue?), (Larousse, 2008)
 The White Death (La mort blanche) (Albin Michel, 2007)
 On the Silk Roads (Sur les routes de la soie) (avec Reza, (Hoëbeke, 2007)
 Kessel, the eternal nomad (Kessel, le nomade éternel) (Arthaud, 2006)
 The Angels battle (La Bataille des anges) (Albin Michel, 2006)
 The Big Feast of the East (Le grand festin de l’Orient) (Robert Laffont, 2004)
 Memory murdered (La Mémoire assassinée) (Mille et une nuits, 2004)
 I am from nowhere: on the tracks of Ella Maillart (Je suis de nulle part : sur les traces d’Ella Maillart), (Éditions Payot, 2003)
 Humanitaires (Le Félin, 2002)
 La mémoire assassinée (Mille et Une Nuits, 2001)
 The Afghan Hawk (Robert Laffont, 2001)
 On ne se tue pas pour une femme (Plon, 2000)
 Dragon Hunters: a stay in Opiumistan (Chasseurs de dragons : voyage en Opiomie) (Payot), 2000)
 The Slave children (Les Enfants esclaves) (Mille et une nuits, 1999)
 Lucien Bodard, un aventurier dans le siècle (Plon, 1997)
 Road of drugs (La route de la drogue) (Arléa, 1996)
 French doctors (Robert Laffont, 1995)
 Voyage au pays de toutes les Russies (Éditions Quai Voltaire, 1992)

Eksterne henvisninger 

Essayister fra Frankrig
Rejsebogsforfattere fra Frankrig
Romanforfattere fra Frankrig
Journalister fra Frankrig
Edder

Edder har flere betydninger:

 Edder (gift) − er en form for gift, især slangegift
 Edder (talemåde) − er også en ondskabsfuld eller hadefuld talemåde
 Edder (sygdom) − betegnede i ældre tid betændelse i sår

Eksterne henvisninger 
 Ordbog over Det danske Sprog − opslag: edder

Ord og vendinger
Muphrys lov

Muphrys lov er et idiom der udsiger at hvis man skriver en tekst der kritiserer andres stavning eller korrekturlæsning, så vil denne tekst uvægerligt indeholde fejl.

Navnet Muphrys lov er i sig selv en bevidst stavefejl med henvisning til Murphys lov.

Baggrund 

John Bangsund fra Society of Editors (Victoria) i Australien navngav Muphrys lov som tekstredigeringens udgave af den velkendte Murphys lov og beskrev den i 1992 i Society of Editors Newsletter.

Formulering af loven 
Bangsund formulerede loven på denne måde:

(a) Når man skriftligt kritiserer redigeringsarbejde eller korrekturlæsning, vil der optræde en fejl i det, man har skrevet.
    (b) Når man bliver takket i forordet til en bog for sin indsats med redigering eller korrekturlæsning, vil der være fejl i bogen.
    (c) Jo stærkere udtryk der bruges i (a) og (b), desto mere alvorlig vil fejlen være.
    (d) Enhver bog, der handler om redigering eller skrivestil, vil være inkonsistent i sin fremstilling.

Aspekt 
Et andet aspekt:

Muphrys lov udsiger også, at hvis en fejl er meget tydelig, vil alle kunne se den undtagen netop forfatteren.

Læserne opdager altid fejl i titler, overskrifter og indledende afsnit, samt øverst på hver side.

Det er netop der, redaktører og korrekturlæsere er mest tilbøjelige til at begå fejl.

Kilder 

Idiomer
Volvo Amazon

Volvo Amazon (også benævnt Volvo 121/122S/123GT) var en bilmodel fra den svenske bilproducent Volvo. Produktionen varede i 14 år, fra 1956 til 1970. Af denne model blev der I løbet af denne periode produceret ca. 670.000 biler.

Eksterne kilder/henvisninger 

 Norsk Volvo Amazon Klubb med omfattende information om modeller
 Svenska Volvo Amazonklubben
 Volvo Amazon Picture Gallery

Amazon
Biler fra 1950'erne
Biler fra 1960'erne
Biler fra 1970'erne
Biler introduceret i 1956
Biler designet af Jan Wilsgaard
Baghjulstrukne biler
Stationcars
RST

RST har flere betydninger:

 Rod, stamme, top – tidligere anvendt til at skelne de tre faser i elnettet på dansk. Hedder i dag L1, L2, L3
 Forkortelse for det engelske ord reset
 RST-kode – (readability, strength, tone), anvendt til at sammenfatte kvaliteten af modtagne radiosignaler
 IATA lufhavnskode for Rochester International Airport i Rochester, Minnesota, USA
Carlo Maratta

Carlo Maratta eller Maratti (født 13. maj 1625 i Camerano, Marc Ancona, død 15. december 1713 i Rom) var en italiensk maler og raderer.

Han var elev af Andrea Sacchi, videreuddannet ved studiet af Rafaels og Carracci'ernes og Guido Renis værker. Maratta regnedes i sin tid for en af Europas førende malere og stod efter Sacchis død som  hovedmesteren for den (yngre) romerske skole (Ludvig XIV gav ham titlen af hofmaler, paven hædrede ham med Kristusordenen). Beundringen for Marattis kunst er siden dalet, om man end bestandigt anerkender de fortrin, hans kunst har ved en rolig, akademisk form. Hans restaurering af Rafaels Stanzer i Vatikanet, en opgave, som pave Clemens XI overdrog ham (1702-03), har eftertiden ikke dømt så gunstig om som hans egen samtid.

Af Marattas talrige værker kan nævnes fra Italien: Assunta med fire kirkefædre (Santa Maria del Popolo, Rom), Kristi dåb (Santa Maria degli Angeli, Rom), Den hellige Karl i glorien (San Carlo al Corso, Rom), Den hellige Blasuis' martyrium (Santa Maria di Carignano, Genova), Madonna med det sovende barn (Palazzo Doria-Pamphilij, Rom) og La Pittura (Palazzo Corsini, Rom). Uden for Italien er Maratta repræsenteret i så godt som alle større samlinger, således i Braunschweig, Bryssel, Kassel, Dresden (bl.a. Den hellige nat), London, Madrid (Hagar og Ismael), München (Johannes på Patmos), Paris (Den hellige Katharinas trolovelse og Selvportræt) og Wien (Fremstillingen i Templet). Det værdifuldeste af Marattas kunst er hans fortrinlige portrætter, således portrættet af en ung mand i Gemäldegalerie i Berlin og Clemens IX's portræt i Rospigliosisamlingen i Rom.

På Statens Museum for Kunst er Maratta repræsenteret ved to billeder: Flugten til Ægypten og Hyrdernes tilbedelse. Af Marattas raderinger findes størstedelen i Kobberstiksamlingen i København, deriblandt hans store radering (i to blade) efter Rafaels Heliodors udjagelse, efter Annibale Carracci: Kristus og samaritanerinden, endelig en række originalraderinger med Madonnafremstillinger.

Kilder

Eksterne henvisninger 

Barokmalere
Historiemalere
Portrætmalere
Malere fra Italien
Hofmalere fra Frankrig
Grafikere fra Italien
Italienere i 1600-tallet
Reinhard von Eppingen

Reinhard von Eppingen er navnet på flere personer:

 Reinhard von Eppingen (1702-1768) (1702-1768) – dansk officer
 Reinhard von Eppingen (1749-1821) (1745-1821) – dansk officer, hofmand og kammerherre, søn af den foregående (Reinhard Henrik von Eppingen)
BeagleBoard

BeagleBoard er flere laveffekts open-source hardware single-board computere.

Oprindelige BeagleBoard 
Det oprindelige BeagleBoard fra 2008 bliver produceret af Texas Instruments i samarbejde med Digi-Key. BeagleBoard blev også designet med tanke på open-source software udvikling – og en måde at demonstrere Texas Instruments OMAP3530 system-on-a-chip. 
Printkortet blev udviklet af en lille gruppe af ingeniører som et uddannelseskort som kunne anvendes verden rundt ved højere uddannelser til at lære open source hardware og open-source software muligheder. Printkortet bliver solgt til offentligheden under Creative Commons share-alike licensen.

Egenskaber 
BeagleBoard måler omtrent 75 gange 75 mm og har grundlæggende computer funktionalitet. 
OMAP3530 omfatter en ARM Cortex-A8 CPU (som kan køre Linux, Risc OS, eller Symbian; Android er også ved at blive porteret
, en TMS320C64x+ DSP til accelereret billed- og lyd-dekodning, og en Imagination Technologies PowerVR SGX530 GPU til at accelerere 2D og 3D som understøtter OpenGL ES 2.0. Video ud understøttes gennem separate S-Video og HDMI forbindelser. En enkelt SD/MMC kort slot undersøtter SDIO, en USB On-The-Go port, en RS-232 serielforbindelse, en JTAG forbindelse – og to stereo 3.5 mm jacks til audio in/out.

Indbygget lager og hukommelse ydes via PoP mikrochips som omfatter 256 MB af NAND flash memory og 256 MB af RAM (128 MB på tidligere modeller).

Printkortet belaster med op til 2 W og kan strømforsynes via USB porten eller en separat 5 V strømforsyning. Grundet den lave effektbelastning er yderligere køling eller køleplader ikke nødvendig.

Kilder/referencer 

 TI launches hackable BeagleBoard for hobbyist projects
 TI Takes Wireless Chips into New Markets
 BeagleBoard Product Training Module 
 beagleboard.org

Se også 
 Arduino
 Hawk Board
 OmapZoom
 OpenEmbedded
 PandaBoard
 Raspberry Pi

Eksterne henvisninger 

 Official website
 BeagleBoard System Reference Manual 
 OMAP35x Applications Processors
 Texas Instruments OMAP Developer Network
 Google Code hosted BeagleBoard code site

Single-board computere
Uddannelsesteknologi
Indlejret Linux
Linux-baserede enheder
Reinhard von Eppingen (1702-1768)

Reinhard von Eppingen (født 1702, død 1. august 1768 i Frederikshald) var en dansk officer.

Han var en søn af oberst og chef for Vestsjællandske nationale Regiment Fabian von Eppingen (død 29. juli 1703) og dennes 2. hustru, Mette Ovesdatter Ramel (død 1714). Han var en af de første elever i det 1713 oprettede Landkadetkompagni og afgik herfra 1723 som korporal. Samme år udnævntes han til premierløjtnant i Sydsjællandske nationale Regiment, blev 1726 kaptajn i Fynske gevorbne Infanteriregiment, 1737 major, 1738 oberstløjtnant i Fynske nationale Regiment, 1749 oberst, 1755 chef for 2. trondhjemske Infanteriregiment, 1760 generalmajor. 1764 blev der pådraget ham en ubehagelig sag, idet en af hans undergivne, kaptajn Angell, førte klage over hans embedsførelse og navnlig beskyldte ham for at tage imod bestikkelse efter en udstrakt målestok. Ved generalkrigsretsdom det følgende år frikendtes vel Eppingen ganske for disse grove beskyldninger, men den opsigt, sagen vakte, i forbindelse med den omstændighed, at han også lå i strid med de lokale civilmyndigheder, gjorde dog måske hans stilling i Trondhjem uholdbar og foranledigede, at han allerede, forinden frifindelsen kom, ansøgte om og opnåede forflyttelse til Frederikssten som kommandant. 1766 udnævntes han til Hvid Ridder.

Han var gift med Anna Holck født Steensen (1715 – 25. maj 1785), datter af oberstløjtnant Hans Gotfred Steensen til Steensgård og Egeløkke (1689-1757) og Anna Sophie Kaas (1686-1757). Han døde i Frederikshald 1. august 1768.

Kilder 
 S.A. Sørensen, "Reinhard von Eppingen", i: C.F. Bricka (red.), Dansk biografisk Lexikon, København: Gyldendal 1887-1905.

Personer i Dansk Biografisk Leksikon
Generalmajorer fra Danmark
Riddere af Dannebrog (1671-1808)
Danskere i 1700-tallet
Reinhard 01
Reinhard von Eppingen (1749-1821)

Reinhard Henrik von Eppingen (født 12. oktober 1749 i Kindertofte, død 20. august 1821 på Hotel d'Angleterre) var en dansk officer.

Karriere 
Han var en søn af generalmajor Reinhard von Eppingen. Han fik 1762 udnævnelse som fændrik i faderens regiment, men studerede samtidig i København og uddannede sig nærmest for hoftjenesten. Han blev 1764 page hos prinsesse Charlotte Amalie og var fra 1774 til 1782 kammerjunker hos samme prinsesse. Eppingen blev 1776 kammerherre – dog først 1781 med tilladelse til at bære nøglen – og 1783 jægermester.

Skandalen med Abildgaards hustru 
Ved kgl. resolution af 1785 blev han imidlertid kendt uværdig til at bære rang og titler og hans pension ham frataget, idet det efter indgiven klage fra professor Nicolai Abildgaard gennem en nedsat kommission var blevet oplyst, at Eppingen havde stået i utilladeligt forhold til Abildgaards unge hustru, Anna født Oxholm, og havde lokket hende til det foregående efterår at flygte bort fra sin mand. Eppingen unddrog sig derpå selv ved flugt de videre følger af rettens tiltale og tog under navn af Richardson ophold i Skåne, hvor han købte godset Oretorp og giftede sig med fru Abildgaard, som i 1787 opnåede skilsmisse. Senere solgte han ejendommen og flyttede til Helsingborg.

Under sin landflygtighed havde Eppingen ikke været uden berøring med ledende kredse i København, og i vinteren 1808-09, da Frederik VI forberedte sit påtænkte erobringstog til Sverige, blev han ved sit kendskab til forholdene i Sydsverige og sine forbindelser med de skånske godsejere en mand af betydning for den danske regering og taget i tjeneste af denne. Der blev slået en streg over hans brøde, han blev på ny optaget i Statskalenderen som kammerherre og udnævntes tillige til hofjægermester. Der blev derhos, da tiden for landgangen i Skåne nærmede sig, givet ham en vigtig ansættelse som deputeret i Hærens Feltkommissariat. Efter fredslutningen tog Eppingen fast bopæl i København, medens hustruen (død 31. januar 1822), til hvem forholdet næppe længere var godt, i hvert fald i nogen tid efter deres atterkomst til Danmark adskilt fra ham levede i Helsingør.

Eppingen ejede landstedet Sømandshvile ved Rungsted.

Han døde 20. august 1821 som sidste mand af slægten her i landet, men familienavnet overførtes
til den Sponneckske slægt ved søsteren Hylleborgs (1760-1822) giftermål 1783 med Georg Vilhelm greve Sponneck (død som oberstløjtnant 1801).

Han er begravet på Garnisons Kirkegård. Eppingen er gengivet i en pastel af Jens Juel.

Kilder 
 S.A. Sørensen, "Reinhard von Eppingen", i: C.F. Bricka (red.), Dansk biografisk Lexikon, København: Gyldendal 1887-1905.

Personer i Dansk Biografisk Leksikon
Hofjægermestre fra Danmark
Jægermestre fra Danmark
Kammerherrer fra Danmark
Danskere i 1700-tallet
Danskere i 1800-tallet
Reinhard 02
Officerer fra Danmark
Hofembedsmænd fra Danmark
Godsejere fra Skåne
Godsejere fra Sverige
Kollegiedeputerede fra Danmark
Thomas Alfred English

Thomas Alfred English (født 9. december 1819 i København, død 14. april 1889 sammesteds) var en dansk ingeniør.

Han stammede fra en gammel engelsk familie. Faderen, Thomas English (1773-1835), bosatte sig i Danmark i begyndelsen af 1800-tallet, ægtede justitsråd Berths yngste datter, Cicilie Marie Berth (1799-1863), og endte sine dage som bestyrer af Leren Kobberværk i Norge. Ved faderens død kom den femtenårige søn til Flensborg, blev lærling i en maskinfabrik, senere maskinmester på et dampskib og derefter værkfører i en londonsk fabrik. Under dette arbejdsomme liv uddannede han sig i teoretisk henseende ved selvstudium og oprettede i 1849 sammen med Carl Julius Hanssen ingeniørfirmaet English & Hanssen i København, der i 1852 i Odense byggede det første kommunale vand- og gasværk her i landet og senere vandværker og gasværker i en række danske og svenske byer. Foruden til forskellige fabrikker, udtørringer og lignende anlæg lagde firmaet planen til det i Birmingham i 1880'erne udførte store anlæg til fordeling af kraft fra en centralstation ved hjælp af komprimeret luft, hvilket har tiltrukket sig megen og fortjent opmærksomhed. 1861 blev han Ridder af Dannebrog.

10. juni 1852 ægtede English i Odensen Johanne Regine Nathalie Allerup (12. marts 1830 på Frederiksberg – 24. januar 1904 sammesteds), datter af snedker, senere jernstøber M.P. Allerup og hustru. Han endte sit virksomme og hæderlige liv i København 14. april 1889.

Han er begravet på Frederiksberg Ældre Kirkegård.

Kilder 
 Charles Ambt, "Thomas Alfred English", i: C.F. Bricka (red.), Dansk biografisk Lexikon, København: Gyldendal 1887-1905.

Personer i Dansk Biografisk Leksikon
Danskere i 1800-tallet
Ingeniører fra Danmark
Erhvervsfolk fra Danmark
Personer fra København
Riddere af Dannebrog
Tamron

K.K. Tamron (, Kabushiki kaisha Tamuron) er en japansk producent af kamera-objektiver. 

Tamron blev etableret i 1950 af Takeyuki Arai i Japan. 

Virksomhedens hovedkontor ligger i Saitama, og der er fabrikker i Hirosaki, bydelen Namioka i Aomori og i Ōwani i Japan. 

Desuden har man en fabrik i Foshan, Guangdong i Kina.

Kildehenvisninger

Eksterne henvisninger 

 Officiel hjemmeside

Wikimedia Commons 

Fremstillingsvirksomheder fra Japan
Etableret i 1950
Kirsti Andersen

Kirsti Møller Andersen (født 9. december 1941 i København) er en dansk matematiker og lektor i matematikkens historie ved Aarhus Universitet.

Hun blev cand.scient. i matematik ved Aarhus Universitet i 1967 og erhvervede doktorgraden (dr. scient.) ved Aarhus Universitet i 2005 med disputatsen The Geometry of an Art: The History of the Mathematical Theory of Perspective from Alberti to Monge.

Kirsti Andersen blev efter sin kandidateksamen i 1967 ansat som amanuensis ved "Institut for de eksakte naturvidenskabers Historie" ved Aarhus Universitet. Her blev hun senere ansat som lektor med  matematikkens historie som forskningsfelt.

Kirsti Andersen har i sin forskning især arbejdet med de matematiske teorier knyttet til perspektivlæren og hun er forfatter til flere større arbejder i dette område. Hendes grundige studier fik en markant afrunding i disputatsen fra 2005, der er publiceret på det ansete Springer-Verlag.

Kirsti Andersen har også gjort en stor indsats for formidling af matematikkens historie i forbindelse med den gymnasiale undervisning.

Kilder 
 Magister-Staten, Magisterforbundet, 1967
   KVINFO Ekspertdatabasen

Matematikere fra Danmark
Personer fra København
Ansatte ved Aarhus Universitet
Danskere i 1900-tallet
Danskere i 2000-tallet
Faglitterære forfattere fra Danmark
Dansksprogede forfattere fra Danmark
Videnskabshistorikere fra Danmark
Arduino

Arduino er en single-board computer designet til at gøre processen ved at anvende elektronik i multidisciplinære projekter mere tilgængelig. Hardwaren består af en simpel open source hardware designet til Arduino printet med en Atmel AVR processor og med on-board input/output understøttelse. Softwaren består af et standard programmeringssprog compiler og bootloader, som kører på printkortet.

Arduino er en efterfølger af open-source platformen Wiring og programmeres ved at anvende Wiring-baseret sprog (syntaks og biblioteker), som ligner C++ med nogle mindre simplificeringer og modifikationer - og en Processing-baseret IDE.

Aktuelle versioner kan købes færdigsamlet; hardware designinformation er tilgængelig for dem, som ønsker selv at bygge en Arduino.

Maj 2011 var der blevet solgt mere end 300.000 Arduino enheder verden over.

Se også 
 Teensy - en del er Arduino-stikkompatible. Teensy benytter M4 og M7 ARM-mikrocontrollere med en taktfrekvens på 60-600MHz.
 Arduinome
 Mikrocontroller
 BASIC Stamp
 Fritzing
 Gumstix
 Parallax Propeller
 PICAXE
 Raspberry Pi

Kilder/referencer

Yderligere læsning

Eksterne henvisninger 

 http://arduino.cc/
 Wired magazine documentary about Arduino
 Arduino the Documentary
 Arduino Shield List
 Arduino Cheat Sheet



Single-board computere
Tingenes internet
Wolfgang Heimbach

Wolfgang Heimbach (ca. 1615 i Ovelgönne i Oldenburg – tidligst 1678) var en tysk maler.

Uddannelse 
Hans forældre var kornskriver hos grev Anton Günther af Oldenborg, Wolf Heimbach fra Thüringen og NN. Man antager, at det er ham, der kaldes "den stumme maler", et tilnavn, der dog undertiden også tillægges en anden kunstner, der kaldes Jørgen Maler. Da Heimbach røbede lyst til malerkunsten, kom han i lære hos en kunstmaler, rejste derpå til Nederlandene og Italien og for­blev udenlands i tolv år. Han skal ved sit talent have vundet pavens, flere kardinalers og andre fornemme herrers yndest. Alle­rede fra 1635 nævnes billeder af ham i Palamedes' maner.

Han menes at have været i Sydtyskland 1640 på grund af stoletyperne på 1 natstykke fra 1640 i Kunsthistorisches Museum i Wien og havde ophold i Rom ifølge et portræt fra 1645 af pave Innocens X Pamphili i Statens Museum for Kunst, to natstykker i Galeria Doria-Pamphili, Rom og 2 tilsvarende i Galeria Borghese, Rom. Heimbach blev anbefalet af storhertugen af Toscana til guvernøren af Casa Santa Loreto 1646; var i Bøhmen 1651 med hjemrejse fra Prag over Nürnberg til Bruxelles samme år og var tilbage i Oldenburg 1652.

Karriere 
Heimbach var i fyrst Octavio Piccolominis tjeneste i Bøhmen, hvor han også leverede arbejder til kongen af Ungarn, senere kejser Ferdinand III 1651. Han blev ansat hos greven af Oldenburg Anthon Günther 1652.

Virke i Danmark 

Til Danmark må han være kommet endnu i Christian IV's tid, da portrætter af dennes sønner prins Christian (død 1647) og prins Frederik er malede af ham. De bevares på Rosenborg Slot. Han var hofmaler hos Frederik III ca. 1653-61.

Et Portræt af en læge, i virkeligheden forestillende Jakob Nordmand, betegnet med monogram, er malet 1654; Ulrik Christian Gylden­løves portræt, stukket af Albert Haelwegh, er fra 1659. I 1665 søgte han om orlov, for at rejse til Oldenburg, men kom dog som det synes igen til København for at male sit store billede, forestillende Frederik III's hylding på Slotspladsen, som blev færdigt 1666. Her malede han også det grevelig Güntherske familiestykke, der er betegnet med navn og årstallet 1667 (Statens Museum for Kunst), hvorefter han den 21. august 1667 fik rejsepenge og skal være taget til Oldenburg. Af årstal på billeder ses, at Heimbach endnu levede 1675. Billeder, hvis tilblivelsestid ikke kan bestemmes, hvorvel de synes malede i Danmark, er: de to enkelte portrætter af greve Anton Günther af Oldenburg og hans gemalinde, som bevares på Rosen­borg, portræt af dronning Sophie Amalie i bondepigedragt, som hun bar på en maskerade (Rosenborg), et natstykke med flere personer i helfigur, som er betegnet med kunstnerens monogram, og portræt af pave Innocens X. De to sidstnævnte tilhører Statens Museum for Kunst.

Fra 1670 var Heimbach tilbage i sit hjemdistrikt og stod i tjeneste hos fyrstbiskop Christoph Bernhard von Galen i Coesfeld. Her er han formentlig død nogle år senere.

Han var ugift.

Kilder og eksterne henvisninger 
 Wolfgang Heimbach - Rosenborg Slot
 
 

Personer i Dansk Biografisk Leksikon
Malere fra Tyskland
Hofmalere fra Danmark
Tyskere i 1600-tallet
Danskere i 1600-tallet
Az Zawiyah

Az Zawiyah (arabisk: الزاوية) er en by og kommune i det nordvestlige Libyen og ligger ca. 40 km vest for Tripoli. Byen Az Zawiyah har ca. 120.000 indb. og kommunen 290.993 indb. (2006). Libyens gennemgående kystvej går igennem byen. 1988 grundlagdes byens universitet Seventh of April University. Az-Zawiyya ligger i nærheden af et oliereservat og har landet første olieraffinaderi. På grund af mange grundvandskilder er området et frugtbart landbrugsområde.

I forbindelse med Oprøret i Libyen 2011 blev byen den 24. februar erobret af oprørene. 

Kommuner i Libyen
Byer i Libyen
Anne Katrin Sjølie

Anne Katrin Sjølie (30. november 1943 i Gävle – 19. januar 2013) var en dansk øjenlæge, dr.med. og professor.

Sjølie var født i Sverige og voksede op i Norge. I 1964 kom hun til København for at begynde på medicinstudiet og blev cand. med. 1971. Hun forskede i øjets sygdomme, fysiologi og anatomi og påviste i sin banebrydende doktordisputats fra 1985, Ocular complications in insulin treated diabetes mellitus. An epidemiological study, at henved 30 procent af alle diabetes-1-patienter ville blive blinde som konsekvens af sukkersygen. Hun fortsatte kampen mod blindhed som formand for Dansk Oftalmologisk Selskab og som bestyrelsesmedlem i European Association for Diabetic Eye Complications.

I 1984 blev hun overlæge ved Odense Universitetshospital og blev senere professor sammesteds. Fra Velux Fonden modtog hun 5 mio. kr. til "Femårig forskningsindsats vedrørende forebyggelse af blindhed og synstab ved sygdomme i nethinden".

Hun var medforfatter til lærebogen Praktisk oftalmologi på Gads Forlag.

Kilder 
 "Navne", Jyllands-Posten, 24. januar 2012.

Eksterne henvisninger 
 

Personer i Kraks Blå Bog (afdøde)
Oftalmologer fra Danmark
Foreningsformænd fra Danmark
Danskere født i Sverige
Ansatte ved Syddansk Universitet
Danskere i 1900-tallet
Danskere i 2000-tallet
Faglitterære forfattere fra Danmark
Dansksprogede forfattere fra Danmark